《伍子胥庙》
宋代·王禹偁

朝驱下越坂，夕饮当吴门。
停车访古迹，霭霭林烟昏。
青山海上来，势若游龙奔。
星临斗牛卷，气与东南吞。
九折排怒涛，壮哉天地艮。
落日见海色，长风卷浮云。
山椒戴遗祠，兴废今犹存。
残香吊木客，倒树哀清猿。
我来久沉抱，重此英烈魂。
嗟吁属镂锋，冥尔国士冤。
峨峨姑苏台，榛棘晚露繁。
深居麋鹿游，此事谁能论。
因之毛发竖，落叶秋纷纷。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。